C 288/14
MT
Il-Ġurnal Uffiċjali tal-Unjoni Ewropea
17.8.2023
3.6.
Regoli speċifiċi dwar it-tikkettar It-tikketta mwaħħla mal-“Pecorino Crotonese” tinkludi mhux biss l-informazzjoni meħtieġa mil-liġi iżda wkoll il-formulazzjonijiet addizzjonali li ġejjin: il-logo tal-“Pecorino Crotonese”, segwit bil-kliem “Denominazione di Origine Protetta” [Denominazzjoni ta’ Oriġini Protetta] jew bit-taqsira “D.O.P.”
[DOP], is-simboli tal-Unjoni u possibbilment referenza għar-Regolament tal-UE; l-isem kummerċjali u l-indirizz tal-produttur.
Għall-prodott li huwa ddestinat għas-swieq internazzjonali tista’ tintuża l-iskrizzjoni “Denominazzjoni ta’ Oriġini Protetta” u l-logo Komunitarju fil-lingwa tal-pajjiż ta’ destinazzjoni.
Il-karattri li juru l-kliem “Pecorino Crotonese DOP” jew il-kliem l-ieħor permess għandhom jinġabru flimkien fl-istess kamp viżiv u jkunu ċari, jinqraw, ma jitħassrux u kbar biżżejjed biex jispikkaw mill-isfond li fuqu huma stampati, sabiex ikunu jistgħu jintgħarfu b’mod ċar mit-test u/jew mill-grafika l-oħra kollha.
It-trademarks tal-proċessuri u n-negozjanti jistgħu jiġu inklużi fuq it-tikketta, iżda f’daqs tat-tipa iżgħar minn dak tal-logo tad-DOP.
Il-logo għandu dejjem jintwera kollu kemm hu.
L-użu tal-logo simplifikat, jiġifieri meta l-logo ta’ barra jkun nieqes, huwa permess biss u esklużivament fil-verżjoni tal-“vinjetta”.
Madankollu, il-maqlub, jiġifieri logo li juri biss il-kliem “Pecorino Crotonese”, ma huwiex permess.
Fil-qosor, hemm tliet verżjonijiet awtorizzati tal-logo: orizzontali, vertikali u l-“vinjetta”.
Il-verżjoni tal-“vinjetta” tal-logo trid tiġi mmarkata bin-nar, b’timbri li jaqtgħu fuq il-forom jew b’timbri ta’ linka tajba għall-użu mal-ikel fuq il-Pecorino fuq wieħed mill-uċuh tal-ġobon.
Għandu jintwera l-kodiċi ta’ identifikazzjoni alfanumeriku għall-maħleb tal-ġobon.
Dan jista’ jiġi stampat direttament fuq il-ġobon bl-użu tal-metodi msemmija hawn fuq jew jintwera fuq it-tikketta.
Il-qoxra tal-ġenb tal-ġobon tista’ tiġi mmarkata b’mod fakultattiv.
Huwa permess li l-logo fuq din il-parti tal-ġobon jiġi riprodott bl-użu tal-metodi stabbiliti.
4.
Definizzjoni fil-qosor taż-żona ġeografika Iż-żona fejn jiġi prodott u jitħalla jsir il-ġobon tinkludi t-territorju amministrattiv kollu tal-muniċipalitajiet filProvinċja ta’ Crotone: Belvedere Spinello, Caccuri, Carfizzi, Casabona, Castelsilano, Cerenzia, Cirò, Cirò Marina, Cotronei, Crotone, Crucoli, Cutro, Isola di Capo Rizzuto, Melissa, Mesoraca, Pallagorio, Petilia Policastro, Rocca di Neto, Roccabernarda, San Mauro Marchesato, San Nicola Dell’Alto, Santa Severina, Savelli, Scandale, Strongoli, Umbriatico u Verzino; it-territorju amministrattiv kollu tal-muniċipalitajiet fil-Provinċja ta’ Catanzaro li ġejjin: Andali, Belcastro, Botricello, Cerva, Cropani, Marcedusa, Petronà, Sellia, Sersale, Simeri Crichi, Soveria Simeri u Zagarise; u t-territorju amministrattiv kollu tal-muniċipalitajiet fil-Provinċja ta’ Cosenza li ġejjin: Bocchigliero, Calopezzati, Caloveto, Campana, Cariati, Cropalati, Crosia, Mandatoriccio, Crosia, Paludi, Pietrapaola e San Giovanni in Fiore, Scala Coeli u Terravecchia.